ตลาดหุ้นเอเชียเปิดผันผวน นักลงทุนจับตาการค้าสหรัฐ-จีน
ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบ …
18 พ.ย. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนยังคงจับตาสถานการณ์ทางการค้าระหว่างสหรัฐกับจีนอย่างใกล้ชิด
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,304.25 จุด เพิ่มขึ้น 0.93 จุด, +0.00% ดัชนี SSE Composite ตลาดหุ้นจีนเปิดวันนี้ที่ 2,889.55 จุด ลดลง 1.79 จุด, -0.06% ดัชนี HSI ตลาดหุ้นฮ่องกงเปิดวันนี้ที่ 26,442.39 จุด เพิ่มขึ้น 115.73 จุด, +0.44% ดัชนี TAIEX ตลาดหุ้นไต้หวันเปิดวันนี้ที่ 11,543.80 จุด เพิ่มขึ้น 18.20 จุด, +0.16% ดัชนี KOSPI ตลาดหุ้นเกาหลีใต้เปิดวันนี้ที่ 2,161.89 จุด ลดลง 0.29 จุด, -0.01% ดัชนี FTSE STI ตลาดหุ้นสิงคโปร์เปิดวันนี้ที่ 3,231.89 จุด ลดลง 6.97 จุด, -0.22% ดัชนี FBMKLCI ตลาดหุ้นมาเลเซียเปิดวันนี้ที่ 1,593.09 จุด ลดลง 1.66 จุด, -0.10%
โดยนายแลร์รี่ คุดโลว์ หัวหน้าที่ปรึกษาฝ่ายเศรษฐกิจประจำทำเนียบขาว เปิดเผยว่า การเจรจาทำข้อตกลงการค้าเฟสแรกกับจีนกำลังเข้าสู่ขั้นตอนสุดท้ายแล้ว โดยทั้งสองฝ่ายยังคงติดต่อกันอย่างใกล้ชิด
ทั้งนี้ เจ้าหน้าที่สหรัฐและจีนได้จัดการประชุมทางวิดีโอระดับคณะทำงานในช่วงไม่กี่วันที่ผ่านมา โดยมุ่งเน้นในประเด็นต่างๆ ตั้งแต่รายละเอียดและกำหนดเวลาที่จีนจะซื้อสินค้าเกษตรของสหรัฐ เช่น เนื้อหมูและถั่วเหลืองไปจนถึงประเด็นการขโมยทรัพย์สินทางปัญญา